  Анжелика Тихонова корреспондент 15-тӥ шуркымонэ Дэри ёросысь Изгуртын тодмо журналистлы, удмурт гожъяськисьлы Эрик Батуевлы сӥзем III улосвылкуспо научно-практической конференци ортчиз. Со улсын Эрик Батуев нимо ёрос премилэсь лауреатсэ но пусйизы. Со сярысь «Мынам Удмуртие» телерадиокомпания ивортэ. Эрик Батуев нимо ёрос премия лулчеберетэз, калык сямъёсты, удмурт литератураез азинтӥсь дышетӥсьёслы, лыдӟетъюртъёсын ужасьёслы, шаерчиослы 2005-тӥ арысен сётӥське ини. Туэ солэн 19-тӥ лауреатэз кылосбур тодосъя кандидат, Москваысь Литературая Горький нимо институтысь доцент, дышетӥсь Вера Пантелеева луиз. 2005-тӥ арысен та ужрадэз нуиськом бере «Удмурт Кенешлэн» кичӧлтэмезъя, Вера Григорьевна та ужъёсы котьку пыриське, и Батуевлы сӥзем лыдӟонъёсы со котькуд лыктыкуз выль материал вае. Нылпиослы но со тунсыко, мӧйыослы но тунсыко Лидия Биянова, «Удмурт Кенеш» огазеяськонлэн Дэри ёрос ёзэтэзлэн кивалтӥсезЭрик Батуев нимо премиен пусъён сяна, ужрад улсын тунсыко ужъёсты эскеронъёс ортчизы. Отчы дышетскисьёс, дышетӥсьёс, шаерчиос, лыдӟетъюртъёсын ужасьёс люкаськизы. Изгуртысь школаын 10-тӥ классын дышетскись Полина Селивёрстова Эрик Батуевлэсь кылбуръёссэ эскериз. Эрик Батуевлэн произведениосыз мыным туж тунсыко адӟисько, кыӵе ке современной проблемаос отын поттӥсько, кудъёсыз али но актуальной луо Полина Селивёрстова, Изгуртысь школаын 10-тӥ классын дышетскисьДышетон удыс сярысь вераськонын туала технологиослы саклык висъязы. Туала пиналъёс, егитъёс ведь соос мукетэсь. Соин ик туала технологиосты учкон, кызьы соос ужало, макем соос юрттозы милемлы Эрик Батуевлэсь творчествозэ утьыны, вордыны но тунсыко карыны Галина Мамонтова, Дэри ёросысь Изгуртысь школалэн кивалтӥсезВатсалом, гожъяськисьлы, журналистлы Эрик Батуевлы туэ 50 арес тырмысал. Тегъёс: Дышетон УдмуртКенеш Дэри удмуртъёс дышетӥсьёс  